《论俗十二首》
宋代·刘子翚

西村人渐归，撑柱烧残屋。
东村但蒿莱，死者无人哭。
昔兹号富穰，被祸尤残酷。
二三里中豪，丧乱身为僇。
遗骸怅莫掩，饥鸢啄其腹。
岂无平生时，意气凌乡曲。
锥刀剥微利，舞智欺惸独。
锦囊收地券，奕叶相传续。
只今邻叟耕，岁岁输官谷。
尔曹何专愚，人生固我欲。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。